C 304/11

Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2022/C 304/07)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM EN STANDARDÆNDRING AF ENHEDSDOKUMENTET

»Verdicchio di Matelica«

PDO-IT-A0481-AM03

Meddelelsesdato: 27.5.2022

BESKRIVELSE AF OG BEGRUNDELSE FOR DEN GODKENDTE ÆNDRING

1. Emballagering — beholdere og rumindhold

Beskrivelse: til emballering af Verdicchio di Matelica uden supplerende betegnelse kan der også anvendes beholdere af andet materiale end glas, bestående af polyethylen eller polyesterplast i flere lag emballeret i en æske af pap eller andet stift materiale, som ikke må have et rumindhold, der er mindre end den minimumsvolumen, der er fastsat i national lovgivning og EU-lovgivningen. Vin af typen passito må imidlertid kun markedsføres i glasflasker med et rumindhold på højst 1,50 liter.

Begrundelse: der er tale om yderligere en mulighed for at emballere Verdicchio di Matelica i beholdere af andet materiale end glas, hvilket ligesom angivelsen af flaskernes minimumsrumindhold for passito-vine er producenternes ønske efter grundig teknisk og kommerciel vurdering.

Ændringen vedrører produktspecifikationens artikel 7 og afsnit 9 i enhedsdokumentet.

2. Årgang, hvor druerne er produceret

Beskrivelse: for Verdicchio di Matelica skal druernes produktionsår angives, undtagen for mousserende vine uden årgangsangivelse (ikke millesimato).

Begrundelse: dette er en bedre mærkning af de produkter, der er omfattet af betegnelsen.

Ændringen vedrører produktspecifikationens artikel 7 og afsnit 9 i enhedsdokumentet.

3. Henvisning til kontrolorganet — adresseændring

Beskrivelse: adressen på kontrolvirksomheden Valoritalia società per la certificazione delle qualità e delle produzioni vitivinicole italiane S.r.l. er blevet ændret fra Via Piave n. 24 til Via Venti Settembre n. 98/G – 00187 Rom, Italia.

Begrundelse: ændringen skyldes, at hjemstedet for kontrolorganet for betegnelsen Verdicchio di Matelica flyttes.

Denne ændring vedrører artikel 10 i produktspecifikationen og påvirker ikke enhedsdokumentet.

ENHEDSDOKUMENT

1. Produktets betegnelse

Verdicchio di Matelica

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

5. Mousserende kvalitetsvin

4. Beskrivelse af vinen/vinene

1. Verdicchio di Matelica

KORTFATTET TEKSTBESKRIVELSE

Vine med den beskyttede oprindelsesbetegnelse Verdicchio di Matelica har en mild strågul farve, en karakteristisk og delikat aroma og en tør og harmonisk smag med en let bitter eftersmag.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,50 gram pr. liter udtrykt i vinsyre Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

2. Verdicchio di Matelica passito

KORTFATTET TEKSTBESKRIVELSE

Vine med den beskyttede oprindelsesbetegnelse Verdicchio di Matelica passito er kendetegnet ved en gul til ravgul farve, en karakteristisk ren og intens aroma og en fløjlsagtig smag, der spænder fra let bitter til sød, med en karakteristisk bitter eftersmag.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,00 gram pr. liter udtrykt i vinsyre Maksimalt indhold af flygtige syrer (i meq/l) 25 Maksimalt totalt svovldioxidindhold (i mg/l)

3. Verdicchio di Matelica spumante

KORTFATTET TEKSTBESKRIVELSE

Vine med den beskyttede oprindelsesbetegnelse Verdicchio di Matelica spumante har en strågul farve med grønlige noter, en delikat, karakteristisk aroma, en bred og sammensat eftersmag og et fint og holdbart skum. Smagen varierer fra extrabrut til secco og er frisk, fin og harmonisk.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,50 gram pr. liter udtrykt i vinsyre Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

5. Vinfremstillingsmetoder

5.1. Væsentlige ønologiske fremgangsmåder

—

5.2. Maksimale udbytter:

1. Verdicchio di Matelica

13 000 kilogram druer pr. hektar

2. Verdicchio di Matelica passito

13 000 kilogram druer pr. hektar

3. Verdicchio di Matelica spumante

13 000 kilogram druer pr. hektar

6. Afgrænset geografisk område

Produktionsområdet for de druer, der er egnede til fremstilling af vin med den beskyttede oprindelsesbetegnelse Verdicchio di Matelica, omfatter en del af kommunerne Matelica, Esanatoglia, Gagliole, Castelraimondo, Camerino og Pioraco i provinsen Macerata og en del af kommunerne Cerreto D'Esi og Fabriano i provinsen Ancona.

7. Druesort

Verdicchio bianco B. — Trebbiano di Soave B.

8. Tilknytning til det geografiske område

Verdicchio di Matelica

De menneskelige faktorer i produktionen af vine med den beskyttede oprindelsesbetegnelse Verdicchio di Matelica har spillet en central rolle med hensyn til udviklingen af de teknikker, der anvendes til at dyrke og fremstille Verdicchio-vine. Traditionen for at fremstille og forbruge mousserende vine og passito-vine i området er veldokumenteret og går århundreder tilbage i tiden. Samspillet mellem menneskelige faktorer og de unikke naturlige faktorer i produktionsområdet såsom klimaet og jordbundens karakter giver vine med den beskyttede oprindelsesbetegnelse Verdicchio di Matelica deres analytiske kendetegn og en aromatisk og organoleptisk karakter, som er unik og uden sidestykke, og som faktisk skyldes den oprindelige sort, der er fremherskende i kombination af druesorter.

9. Andre vigtige betingelser (emballering, mærkning, supplerende krav)

Angivelse af druernes produktionsår

Retlig ramme:

EU-lovgivningen

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

Af mærkningen af vine med den beskyttede oprindelsesbetegnelse »Verdicchio di Matelica« skal druernes produktionsår angives, undtagen for mousserende vine uden årgangsangivelse (ikke millesimato).

Emballering og beholdere

Retlig ramme:

EU-lovgivningen

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

Til emballering af »Verdicchio di Matelica« uden supplerende betegnelse kan der også anvendes beholdere af andet materiale end glas, bestående af polyethylen eller polyesterplast i flere lag emballeret i en æske af pap eller andet stift materiale, som ikke må have et rumindhold, der er mindre end den minimumsvolumen, der er fastsat i national lovgivning og EU-lovgivningen.

Vine af typen »Verdicchio di Matelica passito« må imidlertid kun afsættes til forbrug i glasflasker med et rumindhold på højst 1,5 liter.

Link til produktspecifikationen

https://www.politicheagricole.it/flex/cm/pages/ServeBLOB.php/L/IT/IDPagina/18198

(1) EFT L 9 af 11.1.2019, s. 2.